ai4bharat/Pralekha huggingface dataset:
وزارتِ تعلیم
جناب دھرمیندر پردھان نے بالی، انڈونیشیا میں متعدد میٹنگیں کیں
ایجوکیشن 2030 ایجنڈے پر اے ڈی جی، یونیسکو کے ساتھ تبادلہ خیال کیا گیا
جناب دھرمیندر پردھان نے آسٹریلیا اور انڈونیشیا کے ساتھ دو طرفہ میٹنگوں میں تعلیم اور ہنرمندی کے شعبے میں تعاون کو مضبوط بنانے پر زور دیا
تعلیم اور فروغ ہنرمندی کے مرکزی وزیر جناب دھرمیندر پردھان نے آج بالی میں یونیسکو کی اے ڈی جی محترمہ اسٹیفنیا گیانینی سے ملاقات کی۔
جناب پردھان نے ایجوکیشن 2030 کے ایجنڈے کو آگے بڑھانے پر یونیسکو کی اے ڈی جی محترمہ اسٹیفنیا گیانینی کے ساتھ بامعنی بات چیت کی۔ انھوں نے زبان پر مبنی تعلیم کو فروغ دینے اور بھارت کی صدارت میں آنے والے جی 20 کے لیے یونیسکو کے تعاون پر بھی تبادلہ خیال کیا۔
تعلیم اور فروغ ہنرمندی کے مرکزی وزیر جناب دھرمیندر پردھان نے آج انڈونیشیا کے بالی میں وزیر تعلیم جناب ندیم انور مکارم کے ساتھ دو طرفہ میٹنگ کی۔
دونوں وزراء نے تعلیم اور فروغ ہنر مندی سے متعلق شراکت داری کو مزید وسعت دینے اور انڈونیشیا اور بھارت کے درمیان جامع اسٹریٹیجک شراکت داری کی مکمل صلاحیت کا ادراک کرنے پر بھی نتیجہ خیز بات چیت کی۔
دونوں رہنماؤں نے تعلیم اور ہنرمندی میں تعاون کے مواقع تلاش کیے، خاص طور پر نصاب کے ڈیزائن، طلبہ کے تبادلے اور تحقیق کے شعبوں میں۔
بعد ازاں، جناب پردھان نے جی 20 فریم ورک کے تحت ایک کامیاب ایڈ ڈبلیو جی اور وزرائے تعلیم کی میٹنگ کے انعقاد کے لیے عالی جناب ندیم اور انڈونیشیا کو مبارکباد دی۔ جناب پردھان نے بھارت کے لئے ان کی حمایت اور بھارت کے تعلیم اور ہنر کے شعبوں میں تعاون کرنے کی خواہش کی بھی تعریف کی۔ انہوں نے انہیں بھارت آنے کی دعوت بھی دی۔
جناب پردھان نے آسٹریلیا کے وزیر ابتدائی بچپن کی تعلیم اور نوجوانوں کے وزیر ڈاکٹر اینے ایلی ایم پی کے ساتھ بھی دو طرفہ میٹنگ کی۔
دونوں ممالک کے درمیان ابتدائی بچپن اور اسکولی تعلیم کے شعبے میں تعامل کو گہرا کرنے کے لیے وزراء نے نتیجہ خیز بات چیت کی۔
بعد میں جناب پردھان نے کہا کہ بھارت اور آسٹریلیا اعلیٰ تعلیم، تحقیق اور فروغ ہنرمندی کی ترقی میں سرگرم تعاون کررہےہیں۔ ابتدائی بچپن اور اسکول کی تعلیم میں گہرا تعامل ہمارے دونوں ممالک میں بچوں کو زندگی بھر سیکھنے کے مواقع فراہم کرنے کے لیے ایک مضبوط بنیاد فراہم کرے گا۔
ریلوے کی وزارت
ہندوستان اور سوئٹزرلینڈ نے ریل ٹرانسپورٹ کے شعبے میں آگے بھی مل کر کام کرنے کا فیصلہ کیا
دونوں فریقوں نے کل شام ختم ہوئی میٹنگ میں 2017 میں ریلوے کے شعبے میں باہمی تعاون کےلئے کئے گئے مفاہمت نامے کا فالو اَپ کیا
نئی دہلی، 22 اکتوبر 2019، ہندوستان اور سوئٹزرلینڈ نے ریل ٹرانسپورٹ کے شعبے میں آگے بھی مل کر کام کرنے کا فیصلہ کیا۔ دونوں فریقوں نے کل شام ختم ہوئی پہلی مشترکہ ورکنگ گروپ  کی پہلی میٹنگ میں 2017 میں ریلوے کے شعبے میں باہمی تعاون کے لئے کئے گئے مفاہمت نامے کا فالو اپ کیا۔
اس اعلی سطحی وفد سطح کی میٹنگ میں ہندوستانی فریق کی قیادت ریلویز اور تجارت و صنعت کے وزیر جناب پیوش گوئل نے کی۔ سوئس وفد محکمہ ٹرانسپورٹ کے سوئس اہلکاروں اور سوئس کمپنیوں کے نمائندوں پر مشتمل تھا، جس کی قیاست فیڈرل کونسلر اور ماحولیات، نقل و حمل، توانائی اور مواصلات کے فیڈرل محکمے کی سربراہ محترمہ سیمونیٹّا سوما روگا نے کی۔
سوئس فیڈرل کونسلر نے ریلویز اور تجارت و صنعت کے وزیر جناب پیوش گوئل کا وفد اور اپنی مہارت و نئی مصنوعات کی نمائش کے لئے ریل ٹرانسپورٹ کے شعبے میں کام کرنے والی سوئس کمپنیوں کے نمائندوں کے ساتھ تبادلہ خیال کا فوری طور پر اہتمام کرنے کے لئے شکریہ ادا کیا۔ انہوں نے دونوں فریقوں کے درمیان مستقل بات چیت کی ضرورت پر زور دیا تاکہ ریلویز میں تکنیکی امور سے متعلق اختراعاتی حل پانے کے لئے مشترکہ دلچسپی کو آگے بڑھایا جاسکے۔
ریلویز اور تجارت و صنعت کے وزیر جناب پیوش گوئل نے سوئس وفد کا شکریہ ادا کرتے ہوئے میک ان انڈیا پر زور دیا تاکہ ان کی مصنوعات ہندوستان میں مسابقت کرنے والی بن سکیں اور وہ اسے عالمی بازار کے لئے ایک پلیٹ فارم کے طور پر استعمال کرسکیں۔ انہوں نے ہدایت دی کہ آر ڈی ایس او سے تیزی کے ساتھ کلیئرنس اور نئی مصنوعات کی تیاری کے سلسلے میں سوئس کمپنیوں کے ذریعہ جو امور اٹھائے گئے ہیں، ان کا حل کیا جا نا چاہیے اور اس کی ریلوے بورڈ کے ذریعہ وضاحت کی جانی چاہیے۔
جوائنٹ ورکنگ گروپ نے ہوئی بات چیت مال ڈُھلائی اور مسافر ڈبوں، ریلوے کی برق کاری سے متعلق سازو سامان، ملٹی مادل ٹرانسپورٹ اور ٹرنلنگ ٹکنالوجی پر مرکوز رہی۔ میٹنگ کے دوران اس بات پر بھی اتفاق ہوا کہ فالو اپ کے ایک ریگولر نظام کو ادارہ جاتی شکل دی جائے تاکہ باہمی گفت و شنید اور پروگراموں کے مقررہ وقت کے اندر نفاذ کے سلسلے میں ہونے والی پیش رفت کی نگرانی کی جاسکے۔
۔۔۔۔۔۔۔۔۔۔۔
م ن۔م م ۔ن ا۔
U- 4706
(Visitor Counter : 42
وزارات ثقافت
این جی ایم اے، 7اگست 2020 کو ابندراناتھ ٹیگور کی 150ویں پیدائش کی سالگرہ منانے کے لئے ‘‘عظیم ماہر فن ابندرا ناتھ ٹیگور’’ کے عنوان سے ایک ورچوول ٹور کا اہتمام کرے گا
ورچوول ٹورابندراناتھ ٹیگور سے متعلق 77فنی نمونوں کی جھلک پیش کرے گا، جو
این جی ایم اے کے محفوظ کلیکشن سے متعلق ہیں
نئی دلی، 7، اگست، نیشنل گیلری آف ماڈرن آرٹ، نئی دلی 7اگست 2020 کو ابندرناتھ ٹیگور کی پیدائش کی 150ویں سالگرہ منانے کی غرض سے ‘‘ عظیم ماہر فن ابندرناتھ ٹیگور’’ کے عنوان سے ایک ورچوول ٹور کا اہتمام کرے گا۔
این جی ایم اے کے ڈائرکٹر جنرل ادویتا چرن گدانائک نے کہا ہے کہ میرے لئے یہ ازحد مسرت کی بات ہے کہ اُن کے چورچوول ٹور، جس کا عنوان عظیم ماہر فن ابندرناتھ ٹیگور ہے ، کے عنوان سے فنی نمونوں کی پیشکش کرنے کا موقع حاصل ہو رہا ہے۔ اس کا اہتمام 7اگست 2020 کو ابندر ناتھ ٹیگور کی پیدائش کی 150ویں سالگرہ منانے کی غرض سے کیا جا رہا ہے۔ این جی ایم اے کو یہ فخر حاصل ہے کہ اس کے پاس معروف فنکاروں کے 99فنی نمونے دستیاب ہیں، جو مقتدر کلیکشن کا حصہ ہیں۔ مذکورہ ورچوول ٹور ابندرناتھ ٹیگور کے ممتاز فنی نمونوں میں سے 77 نمونے پیش کرے گا، جو این جی ایم اے کے ریزرو کلیکشن میں موجود ہیں اور انہیں چار مختلف موضوعات یعنی 1.پورٹیریٹس اینڈ کریکٹرس یعنی قلمی تصاویر اور کرداروں، 2.روایات اور حسیت، 3.انفرادی اسلوب، 4.داخلی احساسات کے منظرنامے میں تقسیم کیا گیا ہے۔
جناب ادویتا چرن گدانائک نے یہ بھی کہا کہ پورے آئی ٹی شعبے نے لگاتار جو کوششیں کی ہیں، مجھے اُس پر فخر ہے۔ اسی شعبے نے اس ورچوول ٹور کا نظریاتی خاکہ اور اسے لانچ کرنے کا آئیڈیااورڈیزائن طے کیااور اسےاس انداز میں پیش کرنے کا ارادہ کیا ہے کہ یہاں آنے والے معزز ناظرین این جی ایم اے کے مقتدر کلیکشن باصرہ نواز ہو سکیں، میں یہاں آنے والے مقتدر ناظرین سے گزارش کرنا چاہتا ہوں کہ وہ اس ورچوول ٹور کے توسط سے ابندر ناتھ ٹیگور کے فنی نمونوں کو ملاحظہ کریں۔
مذکورہ ورچوول ٹور کے تحت ایک جیون اسمرتی بھی شامل کی گئی ہے، جو ماضی کی یادوں کو تازہ کرے گی اور ان پر روشنی ڈالے گی اور ان کی حیات و خدمات پر مبنی ایک کوئز بھی منعقد کیاجانا ہے۔ وزٹر حضرات گفت و شنید میں این جی ایم اے کے درج ذیل ویب سائٹ
: https://so-ham.in/the-great-maestro-abanindranath-tagore/ کے تحت لانچ کئے گئے ثقافتی میڈیا پلیٹ فارم کے ذریعے شمولیت اختیار کر سکتے ہیں اور اپنے نظریات و خیالات کا تعاون دے سکتے ہیں۔
ابندر ناتھ ٹیگور جدید بھارتی آرٹ میں ایک منفرد شخصیت ہیں۔ ابندر ناتھ ٹیگور نے مختلف النوع موضوعات پر پینٹنگ کی تھی۔ موصوف تاریخی اور ادبی موضوعات پر پینٹنگ کرنے کافطری رجحان رکھتے تھے۔
وزیراعظم کا دفتر
وزیراعظم نے ہولڈنگ کمپنی کے سی ای او جناب حسن عالم سے ملاقات کی
وزیراعظم جناب نریندر مودی نے 24 جون 2023 کو،قاہرہ میں، مشرق وسطیٰ اور شمالی افریقی خطے میں کام کرنے والی سب سے بڑی مصری کمپنیوں میں سے ایک حسن عالم ہولڈنگ کمپنی کے سی ای او جناب حسن عالم سے ملاقات کی۔
انھوں نے قابل تجدید توانائی، گرین ہائیڈروجن، بنیادی ڈھانچے اور تعمیراتی شعبوں میں بھارتی کمپنیوں کے ساتھ قریبی تعاون کے امکانات پر تبادلہ خیال کیا۔
صدر جمہوریہ کا سکریٹریٹ
صدر جمہوریہ ہند نے راج بھون شملہ میں شہری استقبالیہ میں شرکت کی
لوگوں کو ہمارے ملک کے خوبصورت اور شاندار سیاحتی مقامات کو صاف ستھرا، خوبصورت اور پرکشش رکھنے میں تعاون کرنا چاہیے: صدر جمہوریہ مرمو
صدر جمہوریہ ہند محترمہ دروپدی مرمو نے آج شام  راج بھون، شملہ میں ایک شہری استقبالیہ میں شرکت کی، جس کی میزبانی حکومت ہماچل پردیش کی جانب سے ان کے اعزاز میں کی گئی۔
اس موقع پر خطاب کرتے ہوئے صدر جمہوریہ نے صدر جمہوریہ کے طور پرریاست کے ان کے پہلے دورے کے دوران گرم جوشی کے ساتھ کئے گئے استقبال کے لئے ہماچل پردیش کی حکومت اور عوام کا شکریہ ادا کیا۔ انہوں نے کہا کہ وہ پہلے بھی ہماچل پردیش کا دورہ کر چکی ہیں۔ انہوں نے ریاست کے پرخلوص اور سادگی پسند لوگوں سے ملاقات کے اپنے خوشگوار تجربے کو یاد کیا۔
صدر جمہوریہ نے کہا کہ ہماچل پردیش نے ہمیشہ اپنی قدرتی خوبصورتی اور روحانی روایات کے ذریعے ہمیشہ لوگوں کو اپنی طرف متوجہ کیا ہے۔ برف پوش چوٹیوں سے لے کر بل کھاتی ہوئی وادیوں تک، پھولوں سے بھرے باغات، وائلڈ لائف اور نباتات سے بھرے جنگلات سے لے کر زیارت گاہوں تک، ہماچل پردیش میں مختلف مقامات ہیں جو پوری دنیا کے سیاحوں کو اپنی طرف راغب کرتے ہیں۔ انہوں نے تمام لوگوں پر زور دیا کہ وہ ہمارے ملک کے خوبصورت اور شاندار سیاحتی مقامات کو صاف ستھرا، خوبصورت اور پرکشش رکھنے اور ایکو ٹورزم کو فروغ دینے میں تعاون کریں۔
صدر جمہوریہ نے کہا کہ ہماچل پردیش میں ٹیکنالوجی کی ترقی سے بہت کچھ بدل گیا ہے۔ اس نے اب تک اپنی ترقی کے سفر میں کئی سنگ میل قائم کیے ہیں۔ ہماچل پردیش کے تمام باشندوں کے لیے یہ فخر کی بات ہے کہ تعلیم، صحت دیکھ ریکھ، سڑک کے بنیادی ڈھانچے اور صنعتی ترقی جیسے شعبوں میں ان کی ریاست کی کامیابیوں کو قومی سطح پر سراہا گیا ہے۔ انہیں یہ جان کر خوشی ہوئی کہ ہماچل پردیش نے کئی شعبوں میں دیگر ریاستوں کو راستہ دکھایا ہے۔ انہوں نے کہا کہ اس کا سہرا ہماچل پردیش کے محنتی اور ایماندار لوگوں کے عزم، قوت ارادی اور کوششوں کے سر ہے۔ انہوں نے اس اعتماد کا اظہار کیا کہ ہماچل پردیش کے لوگ اپنی ثقافت اور قدرتی ورثے کو محفوظ رکھتے ہوئے ترقی کی راہ پر آگے بڑھنا جاریرکھیں گے۔
صدرجمہوریہ کی تقریر دیکھنے کے لئے یہاں کلک کریں
۔۔۔۔۔۔۔۔۔۔۔
ش ح۔ا گ۔ن ا۔
U-4255
(Visitor Counter : 63
وزارت خزانہ
سرکاری اسٹاک کی نیلامی برائے فروخت 
نئی دہلی؍یکم ؍اپریل ؍/ حکومت ہند نےقیمت پر مبنی نیلامی کے ذریعےکم از کم مشتہر رقم 3,000 کروڑ روپئے کے عوض سرکاری اسٹاک نمبر 2021 کا 7 فیصد  نتیجے پر مبنی نیلامی کے توسط سے کم از کم مشتہر رقم 3,000 کروڑ روپئے کے عوض نیا سرکاری اسٹاک نمبر 2026 قیمت پر مبنی نیلامی کے توسط سے کم از کم مشتہر رقم 5000کروڑ روپے کے عوض حکومت ہند کے فلوٹنگ ریٹ بانڈس  نتیجے پر مبنی نیلامی کے توسط سے کم از کم مشتہر رقم 2000کروڑ روپے کے عوض نیا سرکاری اسٹاک نمبر 2039 قیمت پر مبنی نیلامی کے توسط سے کم از کم مشتہر رقم 4000کروڑ روپے کے عوض سرکاری اسٹاک نمبر 2055 کا 7.72 فیصد فروخت کرنے کا اعلان کیا ہے۔ یہ نیلامی ملٹیپل پرائس میتھڈ یعنی کئی طرح کی قیمتوں کے طریقۂ کار پر ہو گی ۔ نیلامی کا عمل ریزرو بینک آف انڈیا ، ممبئی آفس ، فورٹ ، ممبئی کے ذریعے 5؍اپریل 2019  انجام دیا جائے گا ۔
اسٹاک کی سیل کے تحت نوٹیفائیڈ رقم کا 5 فی صد حصہ مستحق افراد اور اداروں کو غیر مقابلہ جاتی بنیادوں کی سہولت کی اسکیم کے تحت سرکاری تمسکات نیلامی کے قواعد کے تحت کیا جائے گا ۔
دونوں یعنی مقابلہ جاتی اور غیر مقابلہ جاتی بولیوں کو الیکٹرانک فارمیٹ میں 5؍اپریل 2019 ریزرو بینک آف انڈیا کور بینکنگ سولیوشن  کے طریقے سے داخل کی جانی ہیں ۔ غیر مقابلہ جاتی بولیوں کو صبح 10 بجے سے لے کر 11.30 بجے کے درمیان داخل کیا جانا چاہیئے اور مقابلہ جاتی بولیوں کو صبح 10.30 بجے سے لے کر دوپہر 12.00 کے درمیان تک داخل کیا جانا لازم ہے ۔
نیلامی کے نتائج کا اعلان 5؍ نومبر 2019ء کو کیا جائے گا اور کامیاب طور سے بولی لگانے والے افراد کو 8؍اپریل 2019 ء  ادائیگی کر دینی لازمی ہو گی ۔
مذکورہ اسٹاک ’ مرکزی حکومت کے تمسکات سے متعلق سودوں کے قواعد اور رہنما خطوط کے تحت ‘ ’’ جب جاری کئے گئے ‘‘ کی سہولت سے آراستہ ہوں گے ۔ اس سلسلے میں ریزرو بینک آف انڈیا نے اپنے سرکولر نمبر آر بی آئی 25/19-2018 مؤرخہ 24 جولائی 2018 میں ضروری تفصیلات فراہم کی ہوئی ہیں ، جن میں وقتاً فوقتاً ترمیم ہوتی رہتی ہے ۔
۔۔۔۔۔۔۔۔۔۔۔
م ن۔ م م ۔ ک ا۔
U-1752
(Visitor Counter : 45
پنچایتی راج کی وزارت
جناب گری راج سنگھ نے اپیل کی ہے کہ ملک میں پنچایتوں کو ترقییافتہ ، تعلیمیافتہ اور بااختیار بنانے کا عہد کیا جائے
خواتین پنچایتوں کی طاقت بن سکتی ہیں: جناب گری راج سنگھ
بھوک کے مکمل خاتمے میں پنچایتوں کے کردار پر قومی ویبینارکا انعقاد
پنچایتی راج کے مرکزی وزیر جناب گری راج سنگھ نے پنچایتوں کے نمائندوں پر زور دیا کہ وہ یو این ڈی پی کے طے کردہ پائیدار ترقی کے اہداف کے حصول کے لئے پنچایتوں کو ترقییافتہ ، تعلیمیافتہ اور بااختیار بنانے کا عہد کریں۔ وزیر موصوف 'بھوک کے مکمل خاتمے میں پنچایتوں کے کردار' پرقومی ویبینار سے خطاب کر رہے تھے ۔ ویبینار کا اہتمام وزارت پنچایتی راج نے آزادی کا امرت مہا اتسو تقریب کے حصہ کے طور پر کیا تھا۔
جناب گری راج سنگھ نے کہا کہ پنچایتوں کو پہلے بھوک کے چیلنجوں کو قبول کرنا وگا اور پھر ’کوئی بھوکا نہ ہو‘ کے ہدف کو حاصل کرنے کے لئے اپنی طرف سے سخت کوششیں کرنا ہوں گی۔ انہوں نے کہا کہ وزیر اعظم نریندر مودی کی قیادت میں پنچایتوں کو بااختیار بنانے کے لئے فنڈ کے اختصاص میں نمایاں اضافہ کیا گیا ہے۔ نظام کو مزید مضبوط بنانے کے لئے پنچایتی راج کی وزارت کی جانب سے مختلف قسم کے تربیتی پروگرام بھی چلائے جا رہے ہیں۔ انہوں نے کہا کہ ’’اب ہمارا فرض ہے کہ پنچایتی راج نظام میں شفافیت لائیں اور انہیں آتم نربھر بنائیں‘‘۔
اپنی مدد آپ گروپوں  کے کردار کی ستائش کرتے ہوئے جناب سنگھ نے پنچایتوں سے کہا کہ وہ مختلف سرکاری اسکیموں کے نفاذ کی منصوبہ بندی میں اس گروپ کی خواتین کو شامل کریں۔ انہوں نے کہا کہ خواتین ملک کی معاشی طاقت بن کر ابھر رہی ہیں اور وہ پنچایتوں کی طاقت بھی بن سکتی ہیں۔ وزیر موصوف نے دیہی علاقوں سے شہروں میں ہجرت کو روکنے پر بھی زور دیا۔ اس کے لئے انہوں نے پنچایتوں پر زور دیا کہ وہ حکومت ہند کے رربن مشن سے فائدہ اٹھائیں۔
پنچایتی راج کے مرکزی وزیر مملکت جناب کپل موریشور پاٹل نے کہا کہ پنچایتیں گاؤں کی قسمت بدل سکتی ہیں۔ انہوں نے نوجوانوں کو زراعت کے جدید طریقے اپنانے پر زور دیا۔ اس سے غریبی کے خاتمے میں بڑی مدد ملے گی۔ انہوں نے دیگر وزارتوں پر بھی زور دیا کہ وہ پنچایتوں کے ساتھ مختلف اسکیموں کے کامیاب نفاذ کے حق میں تعاون کریں۔
مرکزی وزیر مملکت جناب پھگن سنگھ کلستے نے دیہی خواتین کو بااختیار اور مالی طور پر آتم نربھر بنانے میں اپنی مدد آپ گروپوں کے کردار پر زور دیا۔
افتتاحی اجلاس سے خطاب کرتے ہوئے پنچائتی راج کی وزارت کے سکریٹری جناب سنیل کمار نے پنچایتوں پر زور دیا کہ وہ اس بات کو یقینی بنائیں کہ کوئی بھی اپنے علاقے میں بھوکا نہ سوئے۔ انہوں نے مزید کہا کہ پنچایتوں کا یہ بھی کردار ہے کہ وہ دیکھیں کہ عوامی خوراک کی تقسیم کا نظام مقامی طور پر مناسب طریقے سے کام کر رہا ہے۔
دن بھر کے ویبینار میں مختلف وزارتوں اور ریاستی حکومتوں کے اعلیٰ عہدیداروں کے علاوہ ورلڈ فوڈ پروگرام یو این ڈی پی کے نمائندے نے اہم مسائل/موضوعات جیسے خوراک کی مناسب پیداوار اور خوراک کی حفاظت ، پائیدار زرعی پیداوار، عوامی تقسیم، خوراک کی پیداوار اور پروسیسنگ کا نقصان کو کم سے کم کرنے، غذائیت کی حفاظت اور 2030 تک کسی کے بھوکا نہ رہنے کے ہدف کے حصول پر اثر انداز ہونے والے تکنیکی حل کا فائدہ اٹھانے پر اپنے خیالات پیش کئے۔
تینوں درجات کی پنچایتوں کی ایک بڑی تعداد نے بھی ویبینار میں شرکت کی۔
<><><><><>
ش ح،ع س، ج
U.No. : 8077
(Visitor Counter : 146
وزارت دفاع
بی ای ایل نے ہندوستانی بحریہ کے ساتھ ملک میں ہی تیار لیزر ڈیزلرس کی ابتدائی سپلائی کے لئے ایک معاہدے پر دستخط کئے
نئی دلی،31؍ دسمبر،بھارت الیکٹرانکس لمیٹیڈ  نے ریڈی ایشن  کے تیز اخراج کے ذریعہ 20 لائٹ  ایمپلیفکیشن  کے لئے ہندوستانی بحریہ بی ای ایل نے اس ماہ کے آغاز میں عالمی اوریجنل اکویپمنٹ مینوفیکچرنگ  کو پیچھے چھوڑتے ہوئے یہ کانٹریکٹ  حاصل کیا تھا۔ ان کی مینوفیچکرنگ، بی ای ایل، پنے پلانٹ کے زریعہ کی جائے گی۔
لیزر ڈیزلرس کا استعمال دن اور رات دونوں اوقات کے دوران محفوظ علاقوں میں داخل ہونے والے مشتبہ گاڑیوں ؍ کشتیوں ؍ ہوائی جہازوں ؍ یو اے وی؍ سمندری ڈاکوؤں وغیرہ کو خبردار کرنے اور روکنے کے لئے ایک غیر مہلک نظام کے طور پر کیا جاتا ہے۔ احکامات کی تعمیل نہ کرنے کی صورت میں یہ اپنی تیز روشنی اور چمک کے ذریعہ انسان کے آپٹیکل سینسر سرگرمیوں کو روکنے کی صلاحیت رکھتا ہے۔ یہ اپنی تیز چمک سے دماغ ؍ یو اے وی کو بھی ڈسٹرب یا پریشان کر دیتا ہے۔
یہ آسانی سے لے جانے کے قابل ہے اور فوج کے ذریعہ اس کا استعمال خراب موسم کی صورتحال میں، فوجی کے کندھے پر رکھ کر بھی کیا جا سکتا ہے۔ لیزر ڈیزلر تکنیک کو دفاعی تحقیق اور ڈیولپمنٹ تنظیموں  کے ذریعہ تیار کیا گیا ہے۔
یہ انوکھا پروڈکٹ پہلی مرتبہ مسلح دستوں کے لئے ملک میں ہی ڈیزائن اور فروغ دیا گیا ہے۔ یہ وزیراعظم جناب نریندر مودی کی آتم نربھر بھارت پہل کی بھی حمایت کرے گا۔
وزیراعظم کا دفتر
وزیر اعظم نے لوگوں کو سموت سری کے موقع پر مبارکباد دی
وزیر اعظم جناب نریندر مودی نے سموت سری کے موقع پر لوگوں کو مبارکباد دی ہے۔
اپنے ایک ٹوئٹ میں وزیر اعظم نے کہا:
’’کسی کو معاف کر دینا بڑے دل کی پہچان ہے۔ رحم دل اور معاف کرنے والا بننا، اور ایک دوسرے کے تئیں بدگمانی نہیں رکھنا ہماری ثقافت کا حصہ ہے۔ میچھامی دُکدم!
میں نے سموت سری کے بارے میں پہلے جو کہا تھا وہ یہاں ہے: https://t.co/cWZppmn0PM۔‘‘
پنچایتی راج کی وزارت
جناب کپل موریشور پاٹل نے پنچایتی راج وزارت میں وزیرمملکت کا عہدہ سنبھالا
وزیراعظم کے ویژن کو آگے بڑھانے کے عزم کا اظہار کیا
نئی دہلی، 12 جولائی، 2021 :
جناب کپل موریشور پاٹل نے پنچایتی راج وزارت میں وزیرمملکت کا عہدہ سنبھال لیا ہے۔
جناب پاٹل نے گاؤں کی صورت کو تبدیل کرنے ،پنچایتوں کو بااختیار بنانے اور ملک میں پنچایتی راج نظام کو مضبوط کرنے کے وزیراعظم جناب نریندر مودی کے ویژن کو آگے بڑھانے کے عزم کا اظہار کیا ۔
وزارت ماہی پروری، مویشی پروری و ڈیری
مرکزی وزیر جناب پرشوتم روپالا گجرات کے سریندر نگر ضلع میں چوٹیلا کے پاس نوا گاؤں میں شری سرسوتی ودیا مندر کی نو تعمیر عمارت کو وقف کریں گے
اِس اسکول کے کمرے بھائی جناب رمیش اوجھا کے ذریعے سونپے جائیں گے اور جناب پرشوتم روپالا پروگرام کے مہمان خصوصی ہوں گے
مرکزی وزیر نے پہلے بھی کہا تھا –اس طرح کی پہل کا مقصد گاؤں اور شہروں کے درمیان فاصلے کو کم کرنا ہے
نئی دہلی،17اکتوبر؍2021:
گجرات کے سریندر نگر میں چوٹیلا کے پاس گاؤں نوا کے واڈی وساہٹ میں اِنڈین فیملی ایسوسی ایشن کینیڈااور اُرمی سروج چیری ٹیبل ٹرسٹ کے ذریعے منعقد شری سروسوتی ودیا مندر کی نو تعمیر عمارت کی افتتاحی تقریب بروز اتوار 17 اکتوبر کو صبح 10 سے دوپہر 12:30 بجے تک منعقد ہوگی۔
مادھو پریہ داس جی سوامی کی باوقار موجودگی میں اِس اسکول کے کمرے بھائی جناب رمیش اوجھا کے ذریعے سونپے جائیں گے اور مرکزی وزیر جناب پرشوتم روپالا اس دوران مہمان خصوصی ہوں گے۔
اِس پروگرام میں ممبر پارلیمنٹ جناب رام بھائی موکریا اور سوراشٹر یونیورسٹی کے وائس چانسلر ڈاکٹر نتن پیٹھانی بھی شامل ہوں گے۔
زندگی میں تبدیلی لانے والے تجربات کے توسط سے سہولتوں سے محروم لوگوں کی خدمات کرنے کا ارادہ، انسانی زندگی کو بہتر بنانے کےلئے کسی فرد یا تنظیم کی دوسروں کا بھلا کرنے کی خواہش اور کوشش ہے، جو دوسروں کی بھلائی کا جذبہ پیدا کرتا ہے۔
ایسی ہی ایک کامیابی کی کہانی سب سے پسماندہ واڈی فرقے کے طلباء کے لئے اسکول کا انتظام کرنے کی ہے۔اسکول کے وقف کے پیچھے کی کہانی دلچسپ ہے۔ کیونکہ یہ ایک ایسے فرد کے ذریعے کیا گیا بھلائی کا کام ہے، جس نے دلت فرقے کی فلاح کے لئے اپنی کمائی وقف کردی ہے۔
’’انسانی کی خدمت ہی بھگوان کی خدمت ہے‘‘کو ماننے والے جناب ترویدی نے اُرمی سروج چیری ٹیبل کا قیام سال 2016ء میں کیا تھا۔ انہوں نے اپنی بقیہ زندگی اِس فرقے کی خدمت کے لئے وقف کردی ہے اور سبکدوشی کے بعد 11کروڑ روپے دان کرنے کا عوامی سطح پر عہد کیا ہے۔ سوشل آڈٹ کے لئے دستیاب اپنے ایک طباعت میں اُنہوں نے اپنی کمائی اور دان کے کام میں کئے گئے تعاون کا عوامی اعلان بھی کیا ہے۔
اسکول کو سونپا درحقیقت مرکزی وزیر جناب پرشوتم روپالا کی تحریک کا نتیجہ ہے، جنہوں نے یہ یقینی بنانے میں اہم رول ادا کیا کہ واڈی فرقے کے بچوں کو بھی سماج کے دیگر بچوں کی طرح تعلیم کے لئے بنیادی ڈھانچہ مل سکے۔
واضح ہو کہ کچھ سال قبل نوا گاؤں میں منعقد ایک تقریب میں مرکزی وزیر جناب پرشوتم روپالا نے خاص طور سے اس بات پر روشنی ڈالی تھی کہ واڈی فرقے کے بچوں کو بنیادی تعلیم کی سہولت دستیاب ہو۔اُنہوں نے مشورہ دیا تھا کہ یہ پہل گجرات میں ایک مثال قائم کرے گی، کیونکہ اس مقصد دیہی –شہری تقسیم کے درمیان فرق کو کم کرنا ہے۔
اِس پہل کے تحت اُرمی سروج چیری ٹیبل ٹرسٹ کے جناب جگدیش بھائی نے فوراً اسکول کے لئے دو کمرے تعمیر کروائے تھے۔
واڈی وساہٹ میں سرسوتی ودیا مندر ’’سب کا ساتھ، سب کا وکاس اور سب کا پریاس‘‘کی ایک سچی مثال قائم کرے گا۔
کیمیکلز اور فرٹیلائزر کی وزارت
سرکار نے مارچ 2025 تک جن اوشدھی کیندروں کی گنتی 10500 کرنے کا نشانہ مقرر کیا
اس سے ملک بھر کے تمام ضلعوں میں جن اوشدھی کیندر مہیا ہوجائیں گے
تمام کیندوں پر بروقت دواؤں کی تقسیم کو یقینی بنانے کے لئے ایک موثر آئی ٹی سے تقویت یافتہ لوجسٹکس اور سپلائی چین نظام قائم کیا جارہا ہے
نئی دہلی، 17 ؍ستمبر 2020: کیمکلز اور فرٹیلائزر کی وزارت کے مرکزی وزیر جناب ڈی وی سدانند گوڑانے کہا ہے کہ عام انسان خصوصی طور پر غریبوں کومعیاری دوائیں کفایتی قیمت پر مہیا کروانے کی غرض سے حکومت نے مارچ 2025 تک پردھان منتری جن اوشدھی کیندر وں  کی تعداد 10500 تک بڑھانے کا نشانہ مقرر کیا ہے۔15ستمبر 2020 تک یہ تعداد 6606 پر پہنچ گئی ہے۔
اس کے ساتھ ملک بھر کے تمام ضلعوں میں جن اوشدھی کیندر قائم ہوجائیں گے۔اس سے ملک کے ہر گوشے میں لوگوں کو کفایتی قیمت پر دوائیں حاصل کرنے کو یقینی بنایاجائے گا۔
مارچ سے جون 2020 کے مہینوں کے دوران کووڈ کی وبا ، لاک ڈاؤن اور اس کے بعد پی ایم بی جے کے کو اے پی آئی اور دواسازی کی دیگرخام مواد کونقل وحمل کے لئے گاڑیوں کی عدم دستیبابی کی وجہ سے مرکزی اور علاقائی گوداموں تک پہنچانے میں متعدد چیلنجوں کا سامناتھا۔اس بات کو ملحوظ رکھتے ہوئے تمام کیندروں پر بروقت دواؤں کی فراہمی کو یقینی بنانے اور اسٹاک ختم ہونے کی صورتحال سے بچنے کے لئے موثر آئی ٹی سے تقویت یافتہ لوجسٹکس اور سپلائی چین نظام کی توسیع کے منصوبے کے ساتھ کام کیاجارہا ہے۔
اس وقت پی ایم بی جے کے  کے چار گودام گروگرام ، چنئی ، بنگلورو اور گواہاٹی میں کام کررہے ہیں۔اس کے علاوہ دو مزیدگودام مغربی اور وسطی بھارت میں قائم کرنے کا منصوبہ ہے۔مزید برآں ریاستوں /مرکز کے زیر انتظام علاقوں میں سپلائی چین کو مستحکم کرنے کے لئے ڈسٹری بیوٹروں کی تقرری بھی کی جارہی ہے۔
پی ایم بی جے کے اسکیم کے لئے 21-2020 سے 25-2024 تک 490 کروڑروپے کا بجٹ منظورکیاگیا ہے۔
کووڈ لاک ڈاؤن او ر مشکل گھڑیوں کے باوجود جن اوشدھی کیندر وں نے 20-2019 کی پہلی سہ ماہی کے 75.48 کروڑروپے کے مقابلے 21-2020 کی پہلی سہ ماہی میں 146.59 کروڑروپے کی قابل ستائش فروخت کا ٹرن اوور حاصل کیاہے۔جولائی ستمبر 2020  کے مہینوں میں کیندروں میں مزید 109.43 کروڑروپے کی فروخت درج کی گئی۔ اب 15 ستمبر 2020 تک جملہ فروخت کی مالیت 256.02 کروڑروپے ہوگئی ۔پی ایم بی جے کے نے معیاری دواؤں کی قیمتوں میں بھاری تخفیف کی ہے اور آبادی کے بڑے طبقے تک خصوصاََ غریبوں کے لئے دواؤں کی رسائی آسان بنائی ہے۔
وزیراعظم کا دفتر
وزیراعظم نے این اے ایم رابطہ گروپ کی آن لائن سربراہ ملاقات میں شرکت کی
نئی دہلی، 4 ؍مئی، 2020،وزیراعظم جناب نریندر مودی نے 4؍مئی 2020 کی شام نا وابستہ تحریک ، کے رابطہ گروپ کی آن لائن سربراہ ملاقات میں حصہ لیا تاکہ جاری کووڈ-19وبائی بحران کے سلسلے میں تبادلۂ خیالات کے دوران اپنے موقف کا اظہار کر سکیں۔
‘‘کووڈ-19 کے خلاف متحد’’ کے موضوع پرآن لائن این اے ایم رابطہ گروپ سربراہ ملاقات کی میزبانی این اے ایم کےموجودہ چیئرمین جمہوریہ آذربائیجان کےصدر عالیجناب الہام علیئیف نے کی۔ اس سربراہ ملاقات کے اہتمام کا مقصد یہ تھا کہ کووڈ-19 کے وبائی مرض سے نمٹنے کے لئے بین الاقوامی یکجہتی کو فروغ دیا جائے اور ایک بین الاقوامی ادارے کے طور پر ممالک کی کوششوں کو مہمیز کیا جائے تاکہ اس وبائی مرض کا سامنا کیا جا سکے۔ اس تقریب کے دوران امن کے لئے بین الاقوامی یوم تکثیریت اور سفارت کاری بھی منایا گیا۔
وزیراعظم مودی کی جانب سے ان کی شرکت میں این اے ایم کے اصولوں اور اقدار کےسلسلے میں بھارت کی دیرینہ عہد بندگی اُجاگر ہوئی، کیونکہ بھارت اس کے سرکردہ بانی اراکین میں شامل ہے۔ اپنے اظہار خیال میں وزیراعطم نے پوری دنیا کی جانب سے اس بحران سے نمٹنے کے لئے تال میل پر مبنی اور مبنی برشمولیت اور یکساں ردعمل کی اہمیت پر زور دیا اور یہ بھی کہا کہ بھارت میں کئے گئے اقدامات ، گھریلو اور بین الاقوامی دونوں سطحوں پر کئے گئے ہیں، ساتھ ہی ساتھ بھارت ہر ممکن حد تک اس تحریک کے ساتھ اپنی یکجہتی کے اظہار کے لئے تمام تر امداد فراہم کرنے کا بھی پابند ہے ۔ وزیراعظم نے پوری دنیا کی جانب سے دیگر وائرسوں، خصوصاً دہشت گردی اور جعلی خبروں کے خلاف لگاتار کوششوں کی اہمیت پر بھی زور دیا۔
وزیراعظم کے ساتھ 30سے زائد ممالک کے سربراہان اور سرکاری اور دیگر قائدین ، جن میں ایشیاء، افریقہ، لاطینی امریکہ اور کیریبیئن اور یوروپ کے اراکین شامل ہیں، نے اِس میں شرکت کی۔ سربراہ ملاقات سے اقوام متحدہ کی جنرل اسمبلی کے صدر پروفیسر تجانی محمد بندے، اقوام متحدہ کے سکریٹری جنرل جناب انتونیو گتریس، افریقی یونین کے صدر موسى فقي محمد، یوروپی یونین کے اعلیٰ نمائندہ جوزف بوریل اور عالمی ادارہ صحت کے ڈائرکٹر جنرل ڈاکٹر ٹیڈروس گیبریسس ، نے بھی اس میں شرکت کی۔
مجموعی طور پر این اے ایم قائدین نے کووڈ-19 کے اثرات کا جائزہ لیا۔ ممکنہ تدارکی چارہ جوئی کے لئے درکار تقاضوں اور ضروریات کی شناخت کی اور عملی کارروائی پر مبنی اقدامات پر زو ر دیا۔ اس سربراہ ملاقات کےبعد قائدین نے کووڈ-19 کے خلاف نبردآزمائی کے عمل میں بین الاقوامی یکجہتی کی اہمیت پر زور دیا۔ قائدین نے ایک ایسا مشترکہ ڈاٹا بیس تیار کرنے کی بات کہی، جس کے ذریعے بنیادی طبی، سماجی اور بنی نوع انسانیت کی ضروریات کی تکمیل ہو سکےجو کووڈ-19 سے نبردآزما ہونے کے لئےضروری ہیں۔ اِس سلسلے میں رکن ممالک کی ضروریات کی تکمیل اور شناخت کے لئے ایک ٹاسک فورس ترتیب دینے کا بھی اعلان کیا گیا۔
۔۔۔۔۔۔۔۔۔۔۔
م ن۔ک ا۔
U-2277
(